หนูมีอาการเวียนหัวเล็กน้อย แล้วก็มีอาเจียนนิดหน่อยค่ะ ตัวไม่ค่อยร้อน ถ่ายเหลวแค่นิดหน่อย หนูควรทำไงดีคะ
สวัสดีค่ะ อาการเวียนหัว คลื่นไส้ อาเจียน ถ่ายเหลว หากเพิ่งเกิดขึ้นเมื่อคืน น่าจะเกิดจากอาหารเป็นพิษ หรือลำไส้อักเสบเฉียบพลันจากการติดเชื้อ ซึ่งเชื้อโรคอาจมามาจากการกินอาหารหรือดื่มน้ำที่ไม่สะอาด หรือจากมือหรือภาชนะที่ใส่อาหารและน้ำดื่มไม่สะอาดในเบื้องต้น ให้พยายามจิบน้ำเปล่าบ่อย และจิบน้ำเกลือแร่ร่วมด้วย ส่วนอาหาร ยังไม่แนะนำให้ทานเข้าไป หากมีอาการคลื่นไส้มาก และยังมีอาเจียนอาจทานยาแก้อาการคลื่นไส้อาเจียน เช่น metoclopramide เป็นต้น หรือทานยาแก้เวียนหัว เช่น dimenhydrinate (ไดเมนไฮดริเนต) เป็นต้นแต่นอกจากนี้ หากมีอาการปวดท้องมากร่วมด้วย อาจเกิดจากสาเหตุอื่นๆ เช่น ไส้ติ่งอักเสบ เป็นต้น หรือเป็นผลข้างเคียงจากการทานยาหรืออาหารเสริมบางชนิด หรือหากมีอาการเวียนหัวมากแบบบ้านหมุน อาจเกิดจากโรคของหูชั้นใน เช่น หินปูนในหูชั้นในเคลื่อนที่ น้ำในหูไม่เท่ากัน เป็นต้นดังนั้น หากอาการไม่ดีขึ้น ก็ควรไปพบแพทย์เพื่อตรวจรักษาค่ะ